आनंद महिंद्रा बोले- चीन जैसी रिफाइनिंग कैपेसिटी के लिए तेजी से कदम बढ़ाना होगा
Mahindra Group Anand Mahindra CEO - Rajasthan's Lithium Reserves Can Fulfill 80% Demand राजस्थान के डेगाना में मिले लिथियम भंडार के बाद इंडस्ट्रियलिस्ट आनंद महिंद्रा ने इसकी रिफाइनिंग को बड़ा चैलेंज बताया।
राजस्थान के डेगाना में मिले लिथियम भंडार के बाद इंडस्ट्रियलिस्ट आनंद महिंद्रा ने इसकी रिफाइनिंग को बड़ा चैलेंज बताया। उन्होंने कहा, 'सप्लाई चेन का की-एलिमेंट रिफाइनिंग है, रिजर्व नहीं। जहां चीन के पास भारी बढ़त है। हमें उस कैपेसिटी को इंस्टॉल करने के लिए तेजी से कदम बढ़ाने की जरूरत है।'
आनंद महिंद्रा ने ये भी कहा कि हमारे पास 21वीं सदी में विकास के लिए महत्वपूर्ण प्राकृतिक संसाधन का बड़ा भंडार है। यह संकेत है कि भारत का 'इलेक्ट्रिफाइड फ्यूचर' है। इससे पहले भी जब जम्मू-कश्मीर के रियासी जिले में लिथियम का भंडार मिला था तब भी उन्होंने कहा था, 'इसमें कोई शक नहीं है कि भारत का भविष्य उज्जवल है।'
देश की 80% मांग को पूरा कर सकता राजस्थान का लिथियम
जियोलॉजिकल सर्वे ऑफ इंडिया, केंद्र या राज्य सरकारों की ओर से राजस्थान के लिथियम रिजर्व को लेकर कोई आधिकारिक बयान नहीं आया है। लेकिन न्यूज एजेंसी IANS ने जीएसआई और राज्य सरकार के अधिकारियों के हवाले से कहा कि यह खोज भारत की 80% मांग को पूरा कर सकती है। लिथियम का यूज मोबाइल-लैपटॉप, इलेक्ट्रिक गाड़ियों के लिए चार्जेबल बैटरी बनाने में किया जाता है।
चीन पर निर्भरता और कम होगी
डेगाना में मिले लिथियम से आयात के मामले में भारत की चीन पर निर्भरता और कम होगी। लिथियम आयात करने के लिए भारत ताइवान और अर्जेंटीना के साथ भी डील करता है। अब माना जा रहा है कि इस लिथियम के भंडार से दुनिया में चीन की मोनोपॉली खत्म होगी।
